
	AKCINĖ BENDROVĖ „KAUNO ENERGIJA “



ATVIRO KONKURSO (TARPTAUTINIO PIRKIMO)

„PETRAŠIŪNŲ ELEKTRINĖS ELEKTRIFIKACIJA, ĮRENGIANT ELEKTROS ENERGIJOS KAUPIMO ĮRENGINIUS, DYZELINĮ GENERATORIŲ IR REKONSTRUOJANT 6 KV SKIRSTYKLĄ (PROJEKTAVIMAS IR RANGOS DARBAI)“
(PIRKIMO ID 9259161 CENTRINĖJE VIEŠŲJŲ PIRKIMŲ INFORMACINĖJE SISTEMOJE)

PIRKIMO SĄLYGŲ PAAIŠKINIMAS/ PATIKSLINIMAS NR. 1

2026 m. rugsėjo 16  d.

	Perkantysis subjektas atsako į tiekėjo (−ų) klausimus/ prašymus iki pasiūlymų pateikimo termino pabaigos, vadovaujantis specialiųjų pirkimo sąlygų Priedo Nr. 10 „Terminai“ lentelės 3 punkto nuostatomis „Prašymą paaiškinti, patikslinti Pirkimo sąlygas Tiekėjas turi pateikti ne vėliau kaip: 9 (devynios) kalendorinės dienos iki Pasiūlymų pateikimo termino dienos“:

1 lentelė
	Eil. Nr.
	Klausimai/ prašymai*
	Atsakymai

	1
	2
	3

	
1.
	<...>
Konkurso sąlygų reikalavimų tiekėjams priede numatytas punktas: "2.2.5. bent 1 (vienas) specialistas, kuriam suteikta teisė eiti neypatingojo statinio specialiųjų statybos darbų vadovo pareigas: statiniai: pastatai statinių grupė: negyvenamieji pastatai darbo sritis: naftos***** technologinių inžinerinių sistemų įrengimas. ***** Pirkimo objektas apima dyzelino technologinių inžinerinių sistemų įrengimą (dyzelinio generatoriaus ir jam reikalingos talpos, skirtos dyzelino laikymui, įrengimą)"

Pagal aktualią STR redakciją „naftos technologinių inžinerinių sistemų įrengimas“ nėra atskira STR darbų sritis, o patenka į platesnę oficialią specialiųjų statybos darbų sritį: „šildymo, dujų, naftos ar kito kuro technologinių inžinerinių sistemų įrengimas“.

Prašome patikslinti, kad specialistas, kurio atestate nurodyta: "šildymo, dujų, naftos ar kito kuro technologinių inžinerinių sistemų įrengimas“ atitiks kvalifikacijos reikalavimą 2.2.5.
<...>


	
Specialiųjų pirkimo sąlygų (toliau − SPS)  Priedo Nr. 3 „Tiekėjams keliami reikalavimai“ II dalies 2.2.5 punkte nurodyta darbo sritis „naftos***** technologinių inžinerinių sistemų įrengimas.“ (toliau – Reikalaujama sritis). 
Jei specialistui išduotame atestate, suteikiančiame teisę eiti neypatingojo statinio specialiųjų statybos darbų vadovo pareigas negyvenamųjų pastatų grupėje, yra nurodyta darbo sritis „šildymo, dujų, naftos ar kito kuro technologinių inžinerinių sistemų įrengimas“, tai šis atestatas yra laikomas atitinkančiu SPS Priedo Nr. 3 „Tiekėjams keliami reikalavimai“ II dalies 2.2.5 punkto reikalavimą kvalifikacijai, nes minėta darbo sritis apima ir Reikalaujamą sritį.

Atkreiptinas dėmesys į SPS Priedo Nr. 3 „Tiekėjams keliami reikalavimai“ skilties „Pastabos“ 4 punkto nuostatas „Tiekėjo siūlomiems specialistams išduoti galiojantys kvalifikacijos atestatai arba teisės pripažinimo dokumentai (2.2.1−2.2.5 punktai) atitiks reikalavimus, ir tuo atveju, jei jie apims daugiau statinių grupių ar pogrupių, arba bus aukštesnės kategorijos, nei reikalaujama.“ 




  * tiekėjo (−ų) pateiktų klausimų/ prašymų tekstas neredaguotas.

Šis pirkimo sąlygų paaiškinimas/ patikslinimas yra laikomas neatskiriama pirkimo dokumentų dalimi ir jo nuostatos turi viršenybę prieš ankstesniuose pirkimo dokumentuose išdėstytas nuostatas.

	Šis dokumentas yra akcinės bendrovės „Kauno energija“ nuosavybė. Dauginti ir platinti be vadovybės sutikimo draudžiama.
	Puslapis 1 iš 6

